AstraZeneca reia testele clinice pentru noul vaccin Covid-19.
Studiile au fost oprite pentru o investigație de siguranță, după ce un voluntar s-a îmbolnăvit. Pacientul a avut simptome neurologice asociate cu o afecțiune inflamatorie a coloanei vertebrale. Potențialul vaccin este unul dintre principalii candidați pentru viitorul vaccin anti-COVID.
Compania farmaceutică AstraZeneca anunță că a reluat testele clinice pentru vaccinul său anti-Covid, scrie Reuters.Studiile au fost întrerupte din motive de siguranță, după ce unul dintre voluntari s-a îmbolnăvit subit. Pacientul a dezvoltat afecțiune inflamatorie a coloanei vertebrale, asociată de regulă cu o infecție virală.Potențialul vaccin anti-Covid, dezvoltat de AstraZeneca și Universitatea Oxford din Marea Britanie, se află în faza 3 de testare."În cadrul unui studiu atât de mare, este de așteptat ca unii participanți să se simtă rău. Fiecare caz trebuie evaluat cu atenție, pentru a ne asigura că și evaluarea siguranței vaccinului este clară", a transmis Universitatea Oxford, într-un comunicat de presă.